જો આપણે બોલિવુડના યંગ ડિરેક્ટરની વાત કરીએ તો નીરજ પાંડે એક એવું નામ છે જેમની પાછલી ઘણી ફિલ્મોને દર્શક અને ક્રિટિક્સ બંનેએ ખૂબ વખાણ કર્યા છે. નીરજના નિર્દશનમાં બનેલી લો બજેટ ફિલ્મ ‘વેનસ ડે’ એવી ફિલ્મ હતી જેમાં ન તો ઇન્ડસ્ટ્રીના કોઈ મોટા સ્ટાર્સ હતા ન ફિલ્મનું બજેટ કરોડોમાં હતું. તેમ છતા અનુપમ અને નસીરના આસપાસ ફરતી આ ફિલ્મે ટિકિટબારી પર તિજોરી છલકાવી દીધી હતી. તેટલું જ નહીં ક્રિટિક્સે પણ ફિલ્મને કમાલ ગણાવી હતી. આ જ રીતે નીરજની બીજી ફિલ્મો ‘બેબી’ ‘સ્પેશિયલ 26’ અને મેગા બજેટ ફિલ્મ બાયોપિક ‘એમ.એસ. ધોની’ હિટ મૂવી લિસ્ટમાં સામેલ છે.